Korduano švyturys
Korduano švyturys (pranc. Phare de Cordouan) – veikiantis švyturys, stovintis apie 7 km nuo jūros kranto, netoli Žirondos upės žiočių Prancūzijoje. Švyturio aukštis siekia 67,5 metrus ir jis yra 10 pagal aukštį tradicinis švyturys pasaulyje. Korduano švyturys buvo pradėtas statyti 1584 m. ir baigtas statyti 1611 m. Tai yra seniausias švyturys šalyje. Renesanso stiliaus švyturį sukūrė prancūzų architektas Lui de Fua, kuris sėmėsi idėjų iš romėnų mauzoliejų, renesanso pilių, katedrų ir fortų. XVIII a. buvo pastatyti trys papildomi švyturio aukštai. 1788 m. buvo įrengta jūrininkams padedanti šviesa. 1948 m. šviesai pradėta naudoti elektros energija. Nuo 2006 m. švyturys veikia pilnai automatiškai, tačiau jį vis dar prižiūri darbuotojai. Dėl savo renesanso stiliaus ir švyturių statymo tradicijų išsaugojimo 2021 m. švyturys buvo įtrauktas į UNESCO pasaulio paveldo sąrašą.